फूड प्वाइजनिंग के लक्षणों का इलाज़ करने से पहले अत्यंत महत्वपूर्ण होता है यह जान लेना कि वह किस कारण से हुआ है। पिछले 4 से 36 घंटों में आपने क्या-क्या खाया इसे याद करने का प्रयास करें। क्या आपने कुछ नया खाया था? क्या किसी वस्तु का स्वाद आपको कुछ अजीब लगा था? क्या आपने खाना किसी मित्र या परिवार के सदस्य के साथ बाँट के खाया था और उस व्यक्ति में भी आप ही वाले लक्षण दिख रहे हैं? यहाँ फूड प्वाइजनिंग के सबसे अधिक संभावित कारण दिये गए हैं:  ऐसा भोजन जिसे ई-कोलाइ (e coli), सालमोनेला (salmonella) या किसी अन्य तरह के बैक्टीरिया द्वारा प्रदूषित किया गया हो। आम तौर पर सही ढंग से भोजन को पकाने और उसके रख-रखाव करने से ही बैक्टीरिया नष्ट हो जाते हैं इसलिए समान्यतया इस तरह की फूड प्वाइजनिंग तभी होती है जब मीट या अन्य खाद्य पदार्थ अधपके रह जाते हैं या भोजन ज्यादा देर के लिए फ्रिज के बाहर ही छूट जाते हैं।  विषैली मछलियाँ जैसे कि पफर फिश (puffer fish) भी फूड प्वाइजनिंग का एक आम श्रोत होती हैं। हो। पफर फिश तब तक नहीं खाना चाहिए जब तक कि वह किसी ऐसे रेस्तरां में न पकाया गया हो जो इसे पकाने लिए सर्टिफाइड हो।  विषैले जंगली मशरूम्स, जो देखने में स्वस्थ और खाने योज्ञ मशरूम जैसे ही दिख सकते हैं, के द्वारा भी फूड प्वाइजनिंग हो सकती है। जब किसी आम तौर पर स्वस्थ रहने वाले व्यक्ति को बैक्टीरिया द्वारा प्रदूषित भोजन के कारण फूड प्वाइजनिंग होती है तो उसका इलाज़ घर में भी किया जा सकता है। तथापि, फूड प्वाइजनिंग का इलाज़ शुरू से पहले, उसके श्रोत और बीमार व्यक्ति के उम्र के आधार पर, यह देखना होगा कि तुरंत चिकित्सीय सहायता आवश्यक है या नहीं।यदि इनमें से कोई भी स्थिति हो तो डाक्टर को बुलाएँ:  बीमार व्यक्ति ने विषैली मछली या मशरूम्स खाये हों। बीमार कोई नवजात या छोटा बच्चा हो। बीमार व्यक्ति कोई गर्भवती महिला हो। बीमार व्यक्ति की उम्र 65 वर्ष के ऊपर हो। बीमार व्यक्ति के लक्षणों में तीव्रता हो जैसे कि उसे सांस लेने में तकलीफ हो, चक्कर आ रहे हों, बेहोश हो गया हो या खून की उल्टी कर रहा हो।
Figure out what caused the food poisoning. Decide if immediate medical attention is necessary.